O **Καλαθοσφαιρικός Αθλητικός Όμιλος Μελισσίων** είναι ελληνικό αθλητικό σωματείο που δραστηριοποιείται στην περιοχή των Μελισσίων στην Αττική. Επίσημο έτος ίδρυσής του είναι το 2011 και αγωνίζεται με χρώματα το πορτοκαλί και το μαύρο. Στο έμβλημά του απεικονίζεται μία μέλισσα.

Το τμήμα ανδρικής καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα του είναι το Νέο Κλειστό Γυμναστήριο Μελισσίων, 362 θεατών, ενώ χρησιμοποιεί βοηθητικά το Ανοικτό Γήπεδο του Λυκείου Μελισσίων και το Ανοικτό Γήπεδο του 1ου Γυμνασίου Μελισσίων. Διαθέτει τόσο τμήμα ενηλίκων, όσο και τμήματα υποδομής νεαρότερων ηλικιακά αθλητών.

Ιστορική αναδρομή
-----------------

Η ίδρυση του συλλόγου έλαβε χώρα το 2011 ως αποτέλεσμα της ένωσης του σωματείου καλαθοσφαίρισης «Αθλητικός Σύλλογος Ερμής Μελισσίων» και του τμήματος καλαθοσφαίρισης του «Αθλητικού Ομίλου Μελισσίων».

Ξεκίνησε την πορεία του λαμβάνοντας μέρος στο Πρωτάθλημα Β' Κατηγορίας Ανδρών που διοργανώνει η Ε.Σ.Κ. Αττικής με προπονητή το Γιώργο Σουρμελή. Το πέρας της τελευταίας αγωνιστικής της περιόδου 2011-12 βρήκε τέσσερις ομάδες να ισοβαθμούν στην κορυφή της βαθμολογίας με 19 νίκες και 7 ήττες η καθεμία: τα Μελίσσια, τον Προμηθέα Χαλανδρίου, τη Γ.Ε. Αγίων Αναργύρων και την Παλατιανή. Τα επόμενα κριτήρια κατάταξης ευνόησαν τα Μελίσσια που κατέκτησαν τόσο το Πρωτάθλημα (σε σύνολο 14 ομάδων) όσο και την άνοδο στην Α' Κατηγορία. Στη συνέχεια δεν κατάφεραν να αναδειχθούν Υπερπρωταθλητές στη Β' Κατηγορία, καθώς ηττήθηκαν σε αγώνα κατάταξης από την Ηλιούπολη, τον πρωτοπόρο του έτερου Ομίλου, με σκορ 75-82.

Την αγωνιστική περίοδο 2012-13 πρώτος προπονητής παρέμεινε ο Σουρμελής με άμεσο συνεργάτη το Δημήτρη Γεωργογάλα. Στην Α' Κατηγορία δήλωσαν συμμετοχή την περίοδο αυτή 14 σύλλογοι, που συνέθεσαν ένα και μοναδικό Όμιλο. Στο πλαίσιο αυτό τα Μελίσσια είχαν συγκομιδή από 15 νίκες και 11 ήττες. Σαν αποτέλεσμα ολοκλήρωσαν τις αγωνιστικές τους υποχρεώσεις στην 7η θέση της τελικής κατάταξης.

Η αγωνιστική περίοδος 2013-14 είχε αρκετές ομοιότητες με την προηγούμενη. Αρχικά ο σύλλογος αγωνίστηκε και πάλι στο ίδιο πλαίσιο της Α' Κατηγορίας των 14 συλλόγων. Με το ίδιο προπονητικό δίδυμο στον πάγκο του τερμάτισε εκ νέου στην 7η θέση, έχοντας συλλέξει μία νίκη λιγότερη σε σχέση με την προηγούμενη χρονιά (14 νίκες και 12 ήττες). Σε καμία από τις δύο περιόδους δεν παρατηρήθηκε ισοβαθμία με άλλη ομάδα.

Την επόμενη χρονιά, 2014-15, ο σύλλογος συνεργάστηκε με νέο ζευγάρι προπονητών, τους Φάνη Αποστολάκη και Δημήτρη Κουκουζέλη. Τα αποτελέσματά του δεν άλλαξαν δραματικά, όπως μαρτυρούν οι 13 νίκες και 13 ήττες που συγκέντρωσε. Η κατάληψη της 9ης θέσης, όμως, στην κατάταξη οδήγησε την ομάδα στον υποβιβασμό, παρόλο που φαινομενικά η θέση απέχει πολύ από τη 14η και τελευταία.

Ωστόσο, τα Μελίσσια δεν άργησαν να ανακτήσουν το χαμένο έδαφος. Το επόμενο φθινόπωρο ξεκίνησαν με μία ήττα στα πλαίσια της Β' Φάσης του Κυπέλλου Αττικής, όπου και ηττήθηκαν εκτός έδρας από το Σπύρο Λούη με σκορ 58-54. Την περίοδο 2015-16 είχαν εμφατική απόδοση στα πλαίσια της Β' Κατηγορίας Αττικής κατακτώντας για δεύτερη φορά στη ιστορία τους το Πρωτάθλημα αυτό. Το πέτυχαν δε με μόλις μία ήττα σε 26 αγωνιστικές. Η μόνη ατυχία της χρονιάς ήταν η αποτυχία της ομάδας να αναδειχθεί Υπερπρωταθλήρια της Κατηγορίας, καθώς ηττήθηκε σε αγώνα απέναντι στον πρωτοπόρο του έτερου Ομίλου, Κρόνου Γέρακα, με σκορ 63-58. Την επιτυχημένη αυτή χρονιά ξεκίνησε η συνεργασία του συλλόγου με τους προπονητές Στέλιο Σταϊκόπουλο και Γιάννη Ψυχογιόπουλο.

Την επόμενη αγωνιστική περίοδο, 2016-17, οι ίδιοι προπονητές οδήγησαν την ομάδα στη δεύτερη συνεχή της άνοδο. Το Πρωτάθλημα της Α' Κατηγορίας διοργανώθηκε με τη συμμετοχή 14 συλλόγων. Εκείνος των Μελισσίων ολοκλήρωσε τις αγωνιστικές του υποχρεώσεις με 21 νίκες και 5 ήττες. Η κατάκτηση της κορυφής της βαθμολογίας όχι μόνο χάρισε στην ομάδα τον τίτλο του Πρωταθλητή, αλλά και της επέτρεψε να ανέλθει για πρώτη φορά στις εθνικές κατηγορίες χωρίς να χρειαστεί να συμμετάσχει στα Play-Offs. Την ίδια χρονιά η ομάδα των Μελισσίων αγωνίστηκε και δύο φορές στο Κύπελλο Αττικής. Στη Δ' Φάση υποχρέωσε σε ήττα εντός έδρας τον Ηλυσιακό με σκορ 69-67, ωστόσο, γνώρισε με τη σειρά της τον αποκλεισμό εντός έδρας από τον Παπάγου με σκορ 57-63 στη «Φάση των 16».

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2017-18 | 4 | Γ' Εθνική | 6 | - | 15-11 | - | - |  ? | - | - | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Άγγελος Γκατζούλης |
|  | Βαγγέλης Δήμος |
|  | Γιώργος Ζερβός |
|  | Παντελής Καλογερόπουλος |
|  | Θανάσης Κοντός |
|  | Βασίλης Κυπαρίσης |
|  | Μάριος Νίκολι |
|  | Σπύρος Παπαδόπουλος |
|  | Δημήτρης Παπαμιχαήλ |

 | 

| Εθν | Ονοματεπώνυμο |
| --- | --- |
|  | Γιώργος Πέτρου |
|  | Νίκος Σιλιτζήρης |
|  | Γιώργος Τζωρτζόπουλος |

 |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Γιώργος Σουρμελής | 2011 - 2014 |
|  | Φάνης Αποστολάκης | 2014 - 2015 |
|  | Στέλιος Σταϊκόπουλος | 2015 - Μαι 2018 |
|  | Αλέκος Δάγλας | Ιουν 2018 - σήμερα |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2017-18, ο Κ.Α.Ο. Μελισσίων έλαβε μέρος στο Πρωτάθλημα της Γ' Εθνικής Κατηγορίας Ανδρών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον 1ο Όμιλο Νότου, τον οποίο συγκρότησαν 14 στον αριθμό σύλλογοι. Ολοκλήρωσε τις αγωνιστικές του υποχρεώσεις στην 6η θέση του τελικού βαθμολογικού πίνακα, υπερισχύοντας σε ισοβαθμία με τον Έσπερο Α.Ο.Π.Α. Στο αποτέλεσμα αυτό οδήγησε η συλλογή του από 15 νίκες και 11 ήττες, ενώ παράλληλα εξασφάλισε και την παραμονή του στην Κατηγορία.

Επιπλέον ο σύλλογος διαγωνίστηκε στο Κύπελλο Ανδρών της Ε.Σ.Κ. Αττικής, ξεκινώντας από την Ε' Φάση. Στην 1η Αγωνιστική νίκησε εκτός έδρας τον Απόλλωνα Αθηνών με σκορ 66-67. Στη 2η Αγωνιστική, εντούτοις, γνώρισε τον αποκλεισμό μετά από εκτός έδρας ήττα από την Α.Ε. Πεντέλης με σκορ 62-48.

Έδρα του συλλόγου είναι το Νέο Κλειστό Γυμναστήριο Μελισσίων, 362 θεατών. Πρόεδρος του διοικητικού συμβουλίου είναι ο Δημήτρης Κωνσταντινίδης και γενικός αρχηγός του τμήματος ο Γιώργος Χαντζόπουλος. Καθήκοντα πρώτου προπονητή διατήρησε για τρίτη χρονιά ο Στέλιος Σταϊκόπουλος με άμεσο συνεργάτη τον Λευτέρη Πατρινό. Τον Ιούνιο του 2017 ανακοινώθηκε η πρόσληψη του νέου προπονητή της ομάδας, Αλέκου Δάγλα. Το ρόστερ των Μελισσίων για την αγωνιστική περίοδο 2017-18 συνέθεσαν οι παρακάτω αθλητές:

  


|  Κ.Α.Ο. Μελισσίων - Roster 2017-18 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 |  | Κύριος, Γιώργος | 5 | 1992 | 193 cm |
| 5 |  | Τζωρτζόπουλος, Γιώργος | 2 | 1993 | 180 cm |
| 6 |  | Κατσούλης, Χαράλαμπος | 4 | 1998 | 196 cm |
| 7 |  | Βαθρακοκοίλης, Μάριος | 2 | 1990 | 190 cm |
| 8 |  | Βούλγαρης, Νίκος | 3 | 1979 | 193 cm |
| 9 |  | Κοντός, Θανάσης | 4 | 1995 | 197 cm |
| 10 |  | Κυπαρίσης, Βασίλης | 1 | 1997 | 182 cm |
| 11 |  | Ζήρος, Γιάννης | 3 | 1996 | 191 cm |
| 12 |  | Καλογερόπουλος, Παντελής | 1 | 1992 | 178 cm |
| 13 |  | Παλαντζάς, Δημήτρης | 1 | 1993 | 185 cm |
| 14 |  | Βαρνάβας, Δημήτρης | 5 | 1994 | 202 cm |
| 15 |  | Καραχάλιος, Βασίλης | 4 | 1997 | 197 cm |
| 16 |  | Πανταζής, Ανδρέας | 2 | 1997 | 185 cm |
| 17 |  | Γράψας, Θανάσης | 2 | 1999 | 187 cm |
| 19 |  | Σταμέλος, Φίλιππος | 2 | 1997 | 188 cm |

|  |
| --- |
| Προπονητής: Στέλιος Σταϊκόπουλος  |
|  |
| *Ενημέρωση: 4 Σεπτεμβρίου 2017* |

Παραπομπές
----------

1. 1 2  «Ιστορία», πληροφορίες στον επίσημο ιστότοπο του συλλόγου.
2. ↑  «Εγκαταστάσεις» Αρχειοθετήθηκε 2017-08-17 στο Wayback Machine. πληροφορίες στον επίσημο ιστότοπο του συλλόγου.
3. ↑  «Τελική Επίσημη Βαθμολογία – 26η αγωνιστική Πρωτάθλημα Ε.Σ.Κ.Α. Β\ Ανδρών – 2ος Όμιλος, 2011-2012», πληροφορίες στον επίσημο ιστότοπο του Α.Σ. Ολυμπιάς Παπάγου.
4. ↑  «Υπερπρωταθλήτρια Β' ΕΣΚΑ η Ηλιούπολη!»[*νεκρός σύνδεσμος*], άρθρο στον ιστότοπο BasketNet.gr, 27 Απριλίου 2012.
5. ↑  «Α' Ε.Σ.Κ.Α. – 26η αγωνιστική… Πρωταθλητής ο Σπόρτιγκ και άνοδος στη Γ' εθνική!», άρθρο στον ιστότοπο InfoBasket.gr, 30 Απριλίου 2013.
6. ↑  «Στη Γ' Εθνική ο Σπόρτιγκ!»[*νεκρός σύνδεσμος*], άρθρο στον ιστότοπο BasketNet.gr, 29 Απριλίου 2013.
7. ↑  «Α’ ΕΣΚΑ – 26η αγωνιστική… Στα πλέι οφ ο Ζωγράφος», άρθρο στον ιστότοπο InfoBasket.gr, 5 Μαΐου 2014.
8. ↑  «Α' Ε.Σ.Κ.Α.: Τα αποτελέσματα»[*νεκρός σύνδεσμος*], άρθρο στον ιστότοπο Basket247.gr, 6 Μαΐου 2014.
9. ↑  «Α΄ΕΣΚΑ – 26η αγωνιστική… Νίκη παραμονής για Άρη Πετρούπολης», άρθρο στον ιστότοπο InfoBasket.gr, 4 Μαΐου 2015.
10. ↑  «Β' Ε.Σ.Κ.Α.: Υπερπρωταθλητής ο Κρόνος Γέρακα», άρθρο στον ιστότοπο InfoBasket.gr, 27 Απριλίου 2016.
11. ↑  «Yπερπρωταθλητής ο Κρόνος Γέρακα», άρθρο στον ιστότοπο SuperBasket.gr, 27 Απριλίου 2016.
12. ↑  «Α' Ε.Σ.Κ.Α.: Φιέστα για τα Μελίσσια, σώθηκε οριστικά ο Σπόρτιγκ, έτοιμα τα ζευγάρια των playoffs!», άρθρο στον ιστότοπο BasketBlog.gr, 3 Μαΐου 2017.
13. ↑  «Τα Μελίσσια γιόρτασαν την κατάκτηση του πρωταθλήματος», άρθρο στον ιστότοπο Sport24.gr, 3 Μαΐου 2017.
14. ↑  «Νίκη για τα Μελίσσια στο Κύπελλο Ε.Σ.Κ.Α.», άρθρο στον ιστότοπο Enypografa.gr, 27 Σεπτεμβρίου 2016.
15. ↑  «Ήττα του ΚΑΟΜ από τον Παπάγο στο Κύπελλο Ε.Σ.Κ.Α.», άρθρο στον ιστότοπο Enypografa.gr, 18 Ιανουαρίου 2017.
16. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
17. ↑  «Κύπελλο ΕΣΚΑ : Προκρίθηκαν Άρης Πετρούπολης, Πεντέλη και Μελίσσια», άρθρο στον ιστότοπο Basketa.gr, 28 Σεπτεμβρίου 2017.
18. ↑  «Κύπελλο ΕΣΚΑ: Πρόκριση για Πεντέλη», άρθρο στον ιστότοπο Basketa.gr, 9 Οκτωβρίου 2017.
19. ↑  «Για τρίτη σερί σεζόν στα Μελίσσια ο Σταϊκόπουλος», άρθρο στον ιστότοπο Sport24.gr, 31 Μαΐου 2017.
20. ↑  «Συνεχίζει ο Σταϊκόπουλος στα Μελίσσια!», άρθρο στον ιστότοπο eBasket.gr, 31 Μαΐου 2017.
21. ↑  «Τα ηνία των Μελισσίων στον Δάγλα», άρθρο στον ιστότοπο InfoBasket.gr, 29 Μαΐου 2018.
22. ↑  «Στα Μελίσσια ο Δάγλας», άρθρο στον ιστότοπο Sport24.gr, 28 Μαΐου 2018.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Κ.Α.Ο. Μελισσίων, επίσημος ιστότοπος.
* Κ.Α.Ο. Μελισσίων, επίσημος λογαριασμός στο Facebook.
* Κ.Α.Ο. Μελισσίων, επίσημος λογαριασμός στο Twitter.
* Νέο Κλειστό Μελισσίων Αρχειοθετήθηκε 2017-06-24 στο Wayback Machine. πληροφορίες στον ιστότοπο Gipeda.gr.

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ΄ Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 1ος Όμιλος | 
* Ιόνιος Κέρκυρας
* Αστέρας Τέμενης
* Ιωάννινα (Σ.Κ.)
* Παναχαϊκή
* Προμηθέας 2014
* Αργοναύτης Νέας Κίου
* Αχαγιά '82
* Δόξα Πύρρου Άρτας
* Γλαύκος Πατρών
* Παραμυθιά
* Ιωάννινα (Α.Γ.Σ.)
* Γαργαλιάνοι
 |  |
|  |
| 2ος Όμιλος | 
* Πανναξιακός
* Κ.Α.Π.
* Κρόνος Αγίου Δημητρίου
* Παλαίμων Κορίνθου
* Ηλυσιακός
* Ακαδημία Μπάσκετ Ελευσίνας
* Εκπαιδευτήρια Δούκα
* Πικέρμι
* Πέρα
* Ίκαρος Καλλιθέας
* Αργοναύτης Τριγλίας
 |
|  |
| 3ος Όμιλος | 
* Ηλιούπολη
* Δάφνη Δαφνίου
* Ηράκλειο
* Πορφύρας Φρεαττύδος
* Ελευθερία Μοσχάτου
* Ερμής Αργυρούπολης
* Ένωση Ιλίου
* Νίκη Αμαρουσίου
* Χανιά
* Πεύκη
* Χολαργός
* Άγιοι Ανάργυροι
 |
|  |
| 4ος Όμιλος | 
* Μελίκη
* Τιτάνες Παλαμά
* Αετοί Βέροιας
* Καστοριά
* Άργος Ορεστικό
* Τρίκαλα
* Α.Ε.Λ.
* Κούπα Κιλκίς
* Αλμυρός
* Πιερικός Αρχέλαος
* Ολυμπιακός Βόλου
* Εκπαιδευτήρια Φρυγανιώτη
 |
|  |
| 5ος Όμιλος | 
* Ναύαρχος Βότσης
* Ασπίδα Ξάνθης
* Ευκαρπία
* Ρούπελ Σιδηροκάστρου
* Ιωνικός Ιωνίας
* Σταυρούπολη
* Όλυμπος Ελευθερίου-Κορδελιού
* Ευρώπη '87 Πευκοχωρίου
* Εθνικός Λαγυνών
* Βασιλικά Θεσσαλονίκης
* Αγία Βαρβάρα Καβάλας
* Ακαδημία Μπάσκετ Μουδανιών
 |

 |